
Huqoog UL Ibaad 2 
wat Pl epee Dia ey 
shaslal~ ep SUIS pee y LE clei goborei 


Allah Taala Irshad Farmate Hai: 
Surah mominoon/8 aur falah aur kamyabi 
wo log hasil karte hai, jo apni amanato aur 
apne kiye hue vado ka paas o lihaz karne 
wale ho. 

Yani bad-ahdi na kare. Is ayat mein 2 chize 
hai, ek amanat ki hifazat, doosre ahd aur vade ki 
pabandi. 

Is Aayat mein haqiqat mein is baat ki taraf 
ishara hal ke deene islam ka mutalaba sirf 
lbaadat ada kar ke pura nahi hota, ke Ibaadate 
ada kar li, namaz, roza, zakat, ha} wagerah ki 
ada'igi se deen ka mutalaba pura nahi hota, be 
shak ye bhi deen ka ek bahut bada hissa hai, 
Jisko “Huqooqg-ullah” kaha Jata hal. 


Huqooqul-lbaad Ki Riayat 

Lekin deen ka ek bahut bada hissa hal, jo 
“huqqoqul Ibaad se talluq rakhta hai, yan 
“bando ke huqooq" aur bando ke huqoog ka 

linaz itna hi zaroori hai, jitna Allah ke huqooq - 


linaz zaroori hal. 

Agar ek shakhs Allah ke haq yani lbaadat ada 
Karta hal, lekin bando ke huqoog ada nahi karta, 
to sirf Ibaadato ada kar lene se wo najat aur 
kamyabi nahi paa sakta, jab tak wo huqooqul 
lbaad ko bhi Allah Taala ke bayan kiye huve 
tariqe ke mutabiq ada na kare. 

Allah Taala aur Nabie karim “#* ne jo 
huqooqul lbaad ki ahmiyat aur takid farmai hai, 
uska Is baat se andaza laga sakte hai ke islam 
ke saare ahkam jis ilm mein jama kiye hai usko 
iime fiqah kaha Jata hai, ilme fiqah mein shariat 
ke ahkam bayan kiye jJate hai konsa halal aur 
konsa haram hai. 

Is fiqah ki koi bhi kitab ko dekh le, us kitab ka 
ek chotha' hissa to lbaadat se mutalliq hoga, 
aur 3 chothail hissa huqooaul Ibaad se mutalliq 
hoga. 


Huqooqul Ibaad Ki Taraf Dnyan Nahi 
Aap ne fiqah mashhur kitab “hidayah" ka 


naam suna hoga, ye hidaya 4 volume mein hai, 

iski pehljild lbaadat se mutalliq hal yani eet 


namaz, zakat, roza, haj. Aur baqi 3 jilde 
huqooqul Ibaad se mutallig hai’, aur Allah Taala 
farmate hai: 
Jab tak mere peda kiye huve bando ke 
haq ada nahi karoge, mera haq bhi us 
waqt tak ada nahi hoga. 

Is se aap anadaza laga sakte hai deen ka 
chotha'l hissa huqooqul Ibaad se mutalliq hai, 
lekin afsos hai ke aaj ki hamari Zindagi mein 
hum logo ne huqooaul Ibaad se mutalliq shariat 
ke ahkam ko is tarah pichhe daal diya hai, ke 
goya ye deen ka hissa hi nahi, bas namaz, roza, 
tasbih aur wazaif kar lye aur samje ke bas Allah 
Taala ka haq ada ho gaya. 

Bando ke saath kis tarah mamla_ karna 
chahye, bando ke kya haq hamare zimme hai, 
iski taraf koi dhyan hi nahi, agar kisi se is ke 
baare mein koi gunah ho bhi jata hai, to wo usko 
gunah hi nahi samjte, agar gunah samaj bhi liya 
to uspar koi nadamat nahi hoti, is gunah par 
taubah ki taufiq nahi hoti, aur is gunah ko 
chhodne ka ahsas nahi hota. 

Huqooq-Ullah Taubah Se Maaf Ho Jaate Hai 


Huqooqg-ullah me masalan kisi se koi gunah ho 
gaya to uska mamla ye hai jab kabhi 
sharmindagi huvi, aur taubah ki taufiq ho jae, 
aur ek martaba sachhe dil se Allah Taala ke 
huzoor ye keh de. 
Ya Allah! Muj se galti hogai, mein aap se 
taubah karta hu, maafi maangta hu, ya Allah 
muje maaf karde, Allah ka vada hal ke wo 
gunah maaf ho jaega, jaise Nabiye karim 2% 
ne farmaya: 
Jo shakhs kisi gunah se taubah karle wo 
aisa hai jaise isne koi gunah hi nahi kiya. 
(lone Maja) 


Namae Amaal Se Mita Diya Jata Hai 
Buzurgo ne farmaya: 
Sirf itna hi nahi ke wo gunah maaf ho gaya, 
balke nama’e amaal se bhi mita diya jata hai: 
is lye ke Allah Taala raheem va karim hal, wo 
farmate hai: 
Jab mein ne is bande ke gunah ko maaf 


kar diya, to mein isko qayamat ke din bhi 

ruswa nahi karunga. 


Baharhaal! Huqooq-ullah ke mutalliq koi 
gunah ho, to uski talafi aasan hal, jab bhi Allah 
Taala ke huzoor sachhe dil se maafi maang le, 
aur taubah karle, ke aainda ye gunah nahi 
karung; bas wo gunah maaf ho gaya. 


Huqooqul Ibaad Taubah Se Maaf Nahi Hota 
Lekin agar kisi bande ka haq zaaye huva, 
uska koi jaani, maali hag, Koi aabru ka haq 
paamal kiya (be-izzati) to ye sirf taubah se maaf 
nahi hota, farz kijye kisi shakhs ne doosre ko 
Jaani nuqsan pohchaya, zulm karte huve usko 
maara, baad mein khayal aaya, ke muj se bad 
galti ho gai. Ab agar ye taubah karle, ke ya Allah! 
Muj se badi galti ho gai muje maaf karde. 
Allah Taala farmate hai: 
Mein us waqt tak maaf nahi karunga, jab 
tak wo banda jisko tumne maara hai, maaf 
na karde, Jaa kar paehle usse maafi 
maango. Ya kisi ka maali haq daba liya, 
uske paise naa Jayaz tariqe se kha liye, to 
ab ye sirf taubah kar lene se maaf nahi 

hota, ya to paise vapas kare, Ya isi se maaf 


Kara‘e, jab tak Wo banda maaf nahi karega, 
wo gunah maaf nahi hoga. 

Allah Taala apne haq ko ek lamhe mein sirf 
taubah karne se maaf kar dete hai; lekin bande 
ke haq ko us waqt tak maaf nahi karte, jab tak 
wo banda maaf na kare. 


Hazrat Maulana Qasim Nanotvi (RH) Ka Khauf 
Isi waja se Maulana Qasim Nanotvi (RH) 

darul-uloom ke pehle mohtamim, wo farmaya 

karte the: 
Muje madrase ke chande ke mamle mein 
bada dar lagta hai, madrasa ka chanda muje 
kisi ne diya, muje dar lagta hai, ke kahi galat 
Jaga istemal na ho Jae, is liye ke agar ye galat 
istemal huva, to ye be-shumar bando ka haq 
hai, Jo mein ne zaaye kiya, ab mein kis kis se 
maafi maangta phiruga, aur sirf taubah karne 
se maaaf bhi nahi maaf nahi hoga, is liye 
madrasa ke ek ek paise ko bahut ahtiyat ke 
saath kharch karna chahta hu, kahi koi paisa 
Allah Taala ki marzi ke khilaf na kharch ho jae. 

Is live ke iski maafi aasan nahi. 


Na Baalig Bachhe Ke Haq Talfi Ki Sangini 

Isi waja se kaha gaya hai ke na balig bachhe 
ke saath koi haq talfi karna, masalan kisi na balig 
bachhe ko na haq maar diya, ye aisa gunah hal 
Jiski maafi bahut mushkil hat; is liye ke ye gunah 
taubah se maaf nahi hoga, Is live ke bande ka 
haq hal aur agar bachhe se maaf kara’oge to 
bachhe ki maafi sharan motabar nahi, agar wo 
bachh hazar baar bhi kahe ke mein maaf karta 
hu, tab bhi wo maaf nahi hoga, is live ke wo na 
balig hai, aur na balig ki maafi motabar nahi. 


Bata'o Muflis Kaun Hai? 

Ek hadees mein aata hai ke ek martaba 
Nabiye karim “#45 ne sahabah (rd) se puchha: 
zara ye bata’o, muflis (kangaal) kon hai? Baaz 
Sahaba (rd) ne jawab mein arz kiya, ke ya 
Rasoolallah! Hum muflis us shakhs ko kehte hai, 
jiske paas paise na ho, 

Nabiye karim #8 ne farmaya: 

Muflis wo nahi, yani haqiqi muflis wo nahi, 

jiske paas paise na ho, is liye ke agar Ri. 


Daas aaj paise nahi hai, to kal uske paas 
paise aa Jaenge, Mein batata hu ke haqiaq| 
muflis wo hal, jo qayamat ke din Allah 
Taala samne Is haal mein hazir hoga naik 
aamal ke dher honge, namaze, roze, 
tilawate, tasbihat, sadqat, wagerah; lekin 
iske saath usne ye kiya hoga, ke kisi ka 
maal na-haq kha liya hoga, kisi ko gaali di 
hogi, kisi ki geebat ki, kisi ki aabru par 
hamla kar diya, kisi ki jaan par hamla kar 
diya, be-shumar logo ke haq zaaye kaye 
honge. (Muslim) 


Yaha Tak Ke Saare Aamal Khatam Ho Jaenge 

Jab hisab kitab shuru hoga to Jin logo ke haq 
zaaye kiye honge, wo sab Allah Taala ke samne 
Jama ho jaa’enge, ke ya Allah! Isne hamare haq 
cheen liye hai, koi kahega, mere paise kha gaya, 
koi kahega isne meri jaan par hamla kiya tha, kol 
kahega isne mer! aabru par hamla kiya tha, isne 
muje gaali di thi, isne meri geebat ki thi; linaza 
aap hamare haq is se dilwail'ye. 

Allah Taala farmayenge: 


Isne tumhare jo haq zaaye kiye the, uski 
talafi keliye yaha dirham aur dinar nahi, 
yaha ki “currency” to naik aamal hai, ab isk 
talafi ki sirf ek shakal hai, wo ye ke ye 
Shakhs jo naikyo ka dher (stock) lekar aaya 
hai, to jis jis ke isne haq zaaye kiye hai, iske 
badle iski naikiya unko dete raho; 
chunanche ek shakhs iski namaze le 
jJaaega, aur doosra shakhs iske roze le 
jJaaega, teesra shakhs iske sadqat le 
Jaaega, ek shakhs iska haj aur umra le 
jJaaega, ek shakhs iske tasbih,wazaif le 
jJaaega, chunanche wo shakhs jitne naik 
aamal lekar aaya tha, wo sab doosre log le 
jJaaege, yaha tak ke saare naik aamal 
khatam ho jaaenge. 


Doosro Ke Gunah Iske Nama’e Aamal Mein 

Is ke baad bhi haq ka mutalaba karne wale 
baqi reh Jaaenge, wo kahenge: hamara haq 
dilwa'iye. 

To Allah Taala farmaenge: 

Ab haq dilwane ki ek shakal ho sakti Pei 


wo ye jo haq-daar hai, unke nama’e aamal 
mein jo gunah hai, wo gunah iske nama’e 
aamal mein daal diye jaye. 

Nabie karim “4s farma rahe hai’ 
Haqiqi muflis wo hai jo naikiyo ke dher le 
Kar aaya tha, lekin huqooq-ul lbaad zaaye 
karne ke natije mein, wo gunaho ke dher 
le kar jaaga. Haqiq ma’ne mein muflis wo 
hal ke uske paas apne bachao ka kol 
saman baqi nahi rahega. 

Allah Taala har musalman ko Is anjam se 

mahfooz rakhe. Aameen. 


Huqooaqul lbaad Ke Mamle Mein Allah Taala Se 
Daro 

Yaad rakhye! Huqooqul Ibaad ka mamla itna 
nazuk aur sangin hai, aur ttna aham hai, aur 
Allah Taala ne.is huqooqul lbaad ke bahut saare 
Shobe rakhe hai. 

Masalan waliden, bhai, behne ke huqoog, 
rishtedaro ke huqoog, aam musalmano ke 


huqoog, yaha tak ke jaanwaro ke huqoogq, in sab 

ke baare mein Allah Taala ne ahkam ata kiye 


hal, in sab ahkam par amal karna zaroori hai, 
uske bagair kamyabi hasil nahi ho sakti, Allah 
Taala hum sab ko tamam logo ke huqooq ada 
karne ki taufiq ata farmaye Aameen. 


cpl jardasdi gti ges ei 
Reference: Islaahi Kutbat Hindi/Urdu mein se 
iska khulasa Hinglish mein karne ki koshish ki 


hai, Allah is ko kubool farmaye aur hum sab ke 
haq mein naafe banaye. Aameen. 

